NaiveNeuron/SloPal huggingface dataset:
Baránik, Alojz, poslanec NR SR (2023-03-23):
Tak zareagujem naraz na obidvoch relevantných predrečníkov. Pán Kuriak, ja nie som si vedomí, že by som akokoľvek urážal ľudí, ktorí sú hlúpi a nevzdelaní. Práve naopak. Veď Kristus povedal blahoslavení chudobní duchom. Takže ja som len povedal, že rozumiem tomu, že niektorí ľudia sú hlúpi a nevzdelaní. Mám pre to porozumenie. Čiže vy to hneď spájate s tým, že vás kvôli tomu nejako podceňujem. Opak je, opak je pravdou. Úplne s vami súhlasím v tom, že je veľký rozdiel medzi múdrosťou a vzdelanosťou. To je, sú dve rôzne veci a súhlasím, že veľa veľmi vzdelaných ľudí nie sú až takí múdri, ako si myslia a jeden no. Takže nechcem byť príliš aktuálny, ale sú aj aktuálne príklady toho a takže verte tomu, že nič urážlivé som tým nemyslel a určite a úprimne sa domnievam, že keby ste mali možno mať väčší rozhľad, že by ste aj vy dokázali zmeniť názor na túto problematiku, len, bohužiaľ, ste nemali to šťastie, aby sa vám tie, tie rozhľady nejako takto rozšírili a ja som sa tu pýtal hneď promptne, že či som urazil nejakých kresťanov, dostal som potvrdenie od niekoho veľmi relevantného, že k ničomu takému nedošlo. Takže, prosím vás, nevymýšľajte si.
Pellegrini, Peter, predseda NR SR (2023-12-06):
S reakciou na faktické pán poslanec Šmilňák.
Heger, Eduard, poslanec NR SR (2018-02-08):
Ďakujem pekne. Karol, presne, len nadviažem na kolegyňu Kaščákovú, veľmi dôležitá téma a je naozaj vidieť, že si v tejto téme doma, a za to ti chcem aj veľmi poďakovať, aj za toto vystúpenie, pretože naozaj prinášaš akoby druhú stranu mince, lebo počujeme tu aj hlavne teda od pána premiéra, ako keby dokolečka omieľal ten jeden pohľad a, a nemožnosť nejakej, nejakej alternatívy. A ty veľmi konštruktívnym spôsobom prinášaš práve ten, ten pohľad a myslím si, že si aj veľmi konštruktívny partner do diskusie na túto tému, že to neni žiadne politizovanie ani nič podobné, ale že reálne proste prinášaš tú alternatívu, a za to ti chcem veľmi poďakovať, lebo toto naozaj nie je žiadna marginálna téma, to je, to je veľká vec. Jednak sa to týka životov veľa ľudí, ale týka sa to o to viac peňaženiek celého Slovenska. A je potrebné, aby do toho prišlo práve také, by som povedal, praktické argumenty, ktoré ty práve prinášaš, a teda chcem ti touto cestou poďakovať a naozaj ťa tak aj povzbudiť, aby si naďalej prinášal tieto informácie a tieto pohľady a vzdelával vôbec obyvateľstvo, aby tu nemohlo prevládať nejaké politizovanie alebo nejaké politické informácie, ktoré tu počujeme hlavne teda zo strany pána premiéra. Ďakujem.
Draxler, Juraj, minister školstva, vedy, výskumu a športu SR (2015-11-26):
Ďakujem, vážená pani predsedajúca. Vážená pani poslankyňa, Ministerstvo financií Slovenskej republiky registruje požiadavky tak z Magistrátu hlavného mesta Slovenskej republiky Bratislavy, ako aj z mestskej časti Staré Mesto, v ktorých ich starostovia kvantifikujú výdavkové tituly, ktoré navrhujú riešiť v rámci prípravy slovenského predsedníctva v Rade Európskej únie v druhom polroku 2016. Vzhľadom na ich rozsah sa vedú v súčasnosti rokovania o týchto oblastiach medzi ministerstvom financií, ministerstvom zahraničných vecí a zástupcami mesta. Rezerva na prípravu predsedníctva Slovenskej republiky v Rade EÚ v schválenom rozpočte verejnej správy na rok 2016 predstavuje 52 803 660 eur. Táto rezerva je určená na zabezpečovacie a prípravné činnosti spojené s predsedníctvom. Použitie uvedenej rezervy bude vychádzať z posúdenia všetkých relevantných požiadaviek príslušných ministerstiev, respektíve samosprávnych orgánov. Upozorňujem, že kľúčové miesto v uvedenom procese zohráva Ministerstvo zahraničných vecí a európskych záležitostí Slovenskej republiky, ktoré je v zmysle príslušných uznesení vlády hlavným koordinátorom prípravy Slovenska na predsedníctvo Európskej únie. Ďakujem, skončil som.
Bugár, Béla, podpredseda NR SR (2018-09-17):
Nech sa páči, pani podpredsedníčka, môžte reagovať.
Lipšic, Daniel, poslanec NR SR (2016-09-13):
No ja mám návrh, aby sme hlasovali, pán predsedajúci, a môj návrh znie takto: Národná rada žiada predsedajúceho Národnej rady, aby pristupoval pri rozprave a faktických poznámkach rovnako ku koaličným aj opozičným poslancom. Zdôvodnenie: Práve preto odmietame rokovací poriadok, pretože vidíme, ako fungujete. Keby ktokoľvek z nás v rozprave začal riešiť pána Danka, jeho kontakty, jeho kšefty, jeho minulosť, tak nám vypnete mikrofóny. Pán Danko mohol rozprávať podľa ľubovôle o čomkoľvek kedykoľvek, mikrofóny mu vypnuté neboli. Však v poriadku, nech rozpráva, mne je to jedno, budeme rozprávať samozrejme, že aj my, ale myslím si, že základné pravidlo je, že každý tuná má rovnaké postavenie, a rokovací poriadok nehovorí, že poslanci vládnej koalície bojujú voľným štýlom a poslanci opozície grécko-rímskym zápasením. Preto odmietam rokovací poriadok. Vy sa správate horšie, ako sa správal Pavol Paška za svojich najslávnejších čias.
Vaľová, Jana, poslankyňa NR SR (2024-10-23):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Mičovský, Ján, poslanec NR SR (2021-10-06):
Ďakujem pekne. Ja ďakujem všetkým, ktorí ste zareagovali. Tým, ktorí ústretovo, súhlasne, ale aj tým, ktorí ste sa na to pozreli kriticky. Ono všetko sa vyvíja, to panta rhei, to platí aj pre naše myslenie. Ja si myslím, že aj táto diskusia, čo ako nevyvážená bude viesť k tomu, aby sme našli riešenia. To, že dneska by sa dalo povedať biblickým tým, že majú oči a nevidia, majú uši a nepočujú a myslím, že tie oči otvorím a lepšie aj uši nastavíme lepšie a budeme lepšie rozumieť tým, ktorým vlastne porozumieť by sme mali a chceli a o čom to všetko tu dnes je. Ozaj vám ďakujem všetkým. Verím, že vývoj nám umožní pochopiť, že tí ľudia, o ktorých dneska rozprávame, si zaslúžia tú našu empatiu, porozumenie a podporu. Ďakujem pekne.
Jurinová, Erika, podpredsedníčka NR SR (2015-10-30):
Pán poslanec, toto naozaj asi nie je vhodné.
Valocký, Jozef, poslanec NR SR (2021-12-14):
Ďakujem pekne, pán podpredseda. Keď som počul tohoto nešťastného človeka, pána Mičovského, nemôžem naňho reagovať, tak reagujem na pána Karahutu. Pán Karahuta, v podstate máte pravdu, ale pýtam sa, ako chcete urobiť niečo, keď vedľa vás sedí nejaký pán docent, profesor, pán poslanec, ako sa volá? Šnídl? (Šídl, pozn. red.) Šnídl, ktorého, v minulosti sa hovorilo, že ekoteroristi tu pýtajú peniaze a on je jeden zo zakladateľov, ak si dobre pamätám, ten ekoteroristickej organizácie, ktorá tu pôsobí. A musím ti vyčítať, pán poslanec Karahuta, dajte právo veta. Nehovorte tu o tom, že to nemôže byť, nemôže byť. My tomu veríme, že to nemôže byť, ale majte konečne gule, SME RODINA, a dajte právo veta, aby toto neprešlo. Veď pán Budaj tu sedí, pán Budaj tu sedí, usmieva sa, usmieva sa, lebo vás majú, nechcem to povedať že v paži, ale majú vás na okraj tohoto poslaneckého zboru a pán Budaj sa usmieva, lebo však to bolo ako v ŠtB – niečo bude. A niečo bude, niečo bude takého, že prídeme o lesy a pán Šnídl bude sedieť a bude peniažky počítať a my tu budeme sedieť, usmievať sa a Boris Kollár so SME RODINA bude za to hlasovať. Ďakujem pekne.
P. Hrušovský, predseda NR SR: (2003-09-19):
(Hlasovanie.) Prítomných je 140 poslancov, za 101, proti 10, zdržalo sa 29. Návrh sme schválili. Ďakujem pánovi poslancovi Hurbanovi. Teraz poprosím pani poslankyňu Sárközy, aby z poverenia výboru predložila návrh na uznesenie k prerokúvanému zákonu poslanca Madeja o náhradnom výživnom. Pani poslankyňa, máte slovo. Prosím, o pokoj, páni poslanci.
Ďuriš Nicholsonová, Lucia, podpredsedníčka NR SR (2018-09-17):
Pán poslanec Mazurek.
Figeľ, Ján, podpredseda NR SR (2015-02-11):
Nech sa páči, Miroslav Kadúc.
Osuský, Peter, poslanec NR SR (2019-05-14):
Ďakujem pekne, pán predsedajúci. Starí Rimania by po vystúpení Ondra Dostála povedali „sapienti sat“, múdrym dosť, teda múdri pochopili. Samozrejme, a to hovorím ako právny laik, návrh Ondreja Dostála je čistým, elegantným právnym riešením. Ako uviedol kolega Bastrnák, to, čo je predložené a čo podporím, samozrejme, je trošku polopatizmus, teda je to presne, ako povedal môj doktorský kolega, niečo, čo je tam natvrdo pribité stovkami klincami. No áno, dobre, i tak še dá, ako sa vraví, ale ten návrh vypustenia tejto hlúposti je čistý, elegantný a navždy. Každopádne tá pôvodná verzia bola, a teraz nieže by som ho miloval, ale dovolím si ho citovať, Jožo Ráž spieva v jednej významnej slávnej pesničke „Csaba, neblázni!“. A musím povedať, že tá pôvodná verzia SNS bola „Csaba, neblázni!“. Takže podporím i ten návrh, i ten druhý návrh, ale ten Dostálov je elegantnejší. A jedna malá spomienka na jazykové obmedzenia. Pred rokmi ako vicestarosta som bol prítomný koncertu Locomotiv GT na Hviezdoslavovom námestí. A samozrejme, ten koncert uvádzala neuveriteľne temperamentná a dobre k sedemdesiatke mieriaca hviezda Locomotiv GT, všetci tí chlapi mali dlhé sivé vlasy, a uvádzala ho bez slovenčiny. Napriek tomu nadšené námestie vrátane mňa, Slováci, Maďari a všetci, čo sa tam vyskytli, nadšene aplaudovali a nepotrebovali preklad úvodného slova. A toto je niečo podobné, pretože môžme spievať „A God save the Queen“, a nemusím k tomu mať brit... (Prerušenie vystúpenia časomerom.)
Krajniak, Milan, minister práce, sociálnych vecí a rodiny SR (2022-12-01):
Pán poslanec Richter, chcem, chcem na to zareagovať. Platí definícia, ktorú povedal pán predseda, je presná. So všetkým, čo ste povedali, súhlasím. To znamená, tá motivácia, prečo ste to urobili, bola dobrá. A ja ako akékoľvek vzdelávanie považujem za lepší nástroj toho, aby si človek zachoval, teda vzdelávanie nepodceňujem, ale proste ráno musí človek vstať a ísť sa nejakým spôsobom aktivovať. S týmto na sto percent súhlasím. Čiže bolo správne, že sa to zaviedlo. Ale presne tú obec, ktorú ste spomenuli, tak jednoducho keď fyzicky napočítate počet ľudí, ktorí by sa mali aktivovať, tak nemáte že čo by ešte mohli upratať, tam je taký počet, taký počet ľudí. A práve preto chceme iba jednu vec. Celá táto novela aj novela o hmotnej núdzi vznikla tak, že ja som komunikoval dlho-dlho-dlho a potom aj osobne na jednej veľkej porade so všetkými tými zamestnancami úradov práce, ktorí to prakticky vyplácajú, a zbierali sme skúsenosti dobré, zlé, čo treba zmeniť, čo treba opraviť a tak ďalej. A pýtal som sa každého, stalo sa na výbore pre zamestnanosť, kde sú aj zástupcovia sociálnych partnerov, že by niekedy nejaký objektívne dobrý projekt neprešiel iba kvôli tomu, že by niekomu chcel niekto robiť zle? Všetci mi povedali, že absolútne, ak, tak vôbec mizivé prípady. Čiže toto je len, iba poistka na to, aby sa stalo, že aby si ten projekt posúdili a povedali, v poriadku, dáme ti aktivačné, ale na 120 ľudí, nie na 1 200. Skús pre tých zvyšných vymyslieť niečo iné ako zametanie.
B. Bugár, podpredseda NR SR: (2004-09-23):
Otváram ďalší bod, a to písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 1. augusta 2004 , ktoré ste dostali ako tlač 858. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 858 nachádza. Otváram teraz rozpravu a pýtam sa, či sa hlási niekto so svojím stanoviskom do rozpravy. Konštatujem, že nikto. Preto vyhlasujem rozpravu za skončenú a takisto vyhlasujem tento bod programu za skončený. Vážené panie poslankyne, vážení páni poslanci, budeme pokračovať v prerušenom rokovaní, a to v rozprave k druhému čítaniu o vládnom návrhu zákona o rozpočtovom určení výnosu dane z príjmov územnej samospráve a o zmene a doplnení niektorých zákonov (tlač 725). Prosím teraz pána podpredsedu vlády a ministra financií Slovenskej republiky Ivana Mikloša, aby zaujal miesto určené pre navrhovateľov, pána spoločného spravodajcu Horáka tu už máme. Vážená Národná rada, vyhlasujem prestávku do 15.40 hodiny, kým príde pán podpredseda vlády a pán minister a potom budeme pokračovať v prerušenej rozprave. (Prestávka.) (Po prestávke.)
Grendel, Gábor, podpredseda NR SR (2021-06-30):
Pán poslanec, mrzí ma to, ale vypršal čas určený na vaše vystúpenie.
Žiga, Peter, podpredseda NR SR (2024-06-12):
Na vaše vystúpenie jedna faktická poznámka. Poslanec Pročko.
Brocka, Július, poslanec NR SR (2012-06-27):
Áno. Jednou vetou budem reagovať. Pán kolega, nikto vám nebráni pracovať. Podľa mňa na môj vkus pracujete málo už aj teraz, ale to, čo som ja kritizoval, že vytvárate zbytočný úrad pre pána poslanca Vážneho, to je čisté plytvanie. A v čase krízy to dokonca považujem za nehoráznosť.
Žitňanská, Lucia, poslankyňa NR SR (2012-09-11):
Ďakujem veľmi pekne. Áno, bola som štátna tajomníčka a áno, vtedy sa aj niektoré súdne poplatky zvyšovali. Ja sa nehanbím za to, že sledujem právnu úpravu, pozerám sa na to, ako právna úprava funguje v praxi. A keď je potrebné, tak aj právnu úpravu, za ktorou som v nejakej dobe stála, som pripravená upraviť, alebo zmeniť tak, keď prax ukáže, že proste iné riešenie je lepšie. Minister Harabín zrušil súdne poplatky a ja mám pocit, že to bolo dobré rozhodnutie, jedno z mála rozhodnutí, kde sa s ním viem stotožniť, a neviem, prečo by sme mali čakať, kým prídete s pozmeňovacím návrhom vy, pán poslanec. Všetci poslanci máme rovnaké právo predkladať pozmeňovacie a doplňovacie návrhy. A áno, keď je raz nejaký návrh dobrý, tak neviem si predstaviť, čo by nám malo brániť v tom, aby sme ho podporili, a prečo je lepšie predkladať následne takmer identický, ale len aby sme ten opozičný nepodporili. Ja mám pocit, že to sme tu už za jedno obdobie vlády Roberta Fica mali, a mám aj pocit, že pán premiér Fico naznačil trošku inú komunikačnú stratégiu počas tohto volebného obdobia, tak možno ho treba trošku počúvať. Ďakujem pekne.
Paška, Pavol, poslanec NR SR (2010-08-10):
Ja mám minútu podľa rokovacieho, pán predseda, ja mám minútu podľa... (Prerušenie vystúpenia predsedajúcim.)
Blaha, Ľuboš, podpredseda NR SR (2024-01-09):
Pán poslanec Ján Hargaš.
Podmanický, Ján, poslanec NR SR (2024-06-12):
Ďakujem za slovo. Vážený pán podpredseda, vážené kolegyne, vážení kolegovia, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 6. septembra 2024 a gestorský výbor do 9. septembra 2024. Pán podpredseda, môžete otvoriť rozpravu.
Viskupič, Marián, poslanec NR SR (2020-12-09):
Týmto sme odhlasovali všetky body obsiahnuté v časti IV spoločnej správy a budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na roky 2021 až 2023 a v ktorom bude uvedené schválené odporúčanie a požiadavka výborov Národnej rady Slovenskej republiky.
V. Veteška, podpredseda NR SR: (2007-05-17):
(Hlasovanie.) Prítomných 140, za 110, proti 1, zdržalo sa 29, nehlasovalo 0. Konštatujem, že Národná rada schválila vládny návrh novely zákona č. 254/1998 Z. z. o verejných prácach. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 182/2005 Z. z. o vinohradníctve a vinárstve (tlač 202). Prosím spoločného spravodajcu pána Čecha, aby uvádzal hlasovanie.
Grendel, Gábor, podpredseda NR SR (2021-12-07):
Ako posledný s faktickou poznámkou pán poslanec Andrej Stančík.
Madej, Róbert, poslanec NR SR (2013-04-30):
Ďakujem pekne. Dovoľujem si zvolať zasadnutie ústavnoprávneho výboru s termínom ihneď a prosím, aby sa členovia ústavnoprávneho výboru dostavili do rokovacej miestnosti ÚPV. Ďakujem.
Figeľ, Ján, podpredseda NR SR (2013-03-26):
S ďalšou faktickou Dušan Jarjabek.
Hrnčiar, Andrej, podpredseda NR SR (2016-04-26):
Ďakujem. Končím možnosť nahlásiť sa s faktickými poznámkami. Na vystúpenie pána poslanca je päť faktických poznámok. Nech sa páči, pán poslanec Galko.
Kamenický, Ladislav, poslanec NR SR (2021-05-10):
Ďakujem pekne. Ja by som len v krátkosti chcel zareagovať na to, čo povedal teraz pán Šeliga. Je zaujímavé, že dnes je tu schôdza o odvolávaní pani ministerky Kolíkovej a Rada RTVS veľmi iniciatívne dá stanovisko, že všetko je, čo sa týka ELEKTRONIKY, v poriadku. Viete, keby to dala pár dní po tejto schôdzi, tak to zoberem, že môže, berem, je to, je to relevantné a nechcem spochybňovať Radu RTVS, ale my sme upozorňovali na to, že v Slovenskej televízii, a to máme informácie zvnútra Slovenskej televízie, sa štyri firmy delia o zákazky. A to ste presne potvrdili. Povedali ste, že sú tam ďalšie štyri dodávateľské firmy, máme tu podozrenie na kartel a ja som teda veľmi prekvapený, že Rada pre RTVS dokáže tak veľmi rýchlo vyhodnotiť to, za koľko sa nakupujú jednotlivé tovary a služby do RTVS a že všetko je v najlepšom poriadku a všetko je transparentné. Ja som členom, podpredseda výboru pre financie a rozpočet, ja si ešte s mojimi kolegami o tom zvážim, a ak bude potrebné, tak ja by som možno inicioval prieskum, alebo teda aby, aby preskúmalo toto konanie Národný kontrolný úrad a ktorý keď mi dá teda dobroznanie, že všetko je v poriadku, tak budem akceptovať to, čo ste tu dali. Mne sa proste nepozdáva, že v deň, keď sa odvoláva pani ministerka, zrazu takéto rýchle iniciatívy, ktoré hovoria o veľkej transparentnosti. Ďakujem pekne.
Hort, Milan, podpredseda NR SR (2010-12-09):
Pán poslanec Ondruš, chcete dať doplňujúcu otázku? Nech sa páči, upozorňujem, že maximálne v rozsahu dvoch minút. Nech sa páči.
Sulík, Richard, predseda NR SR (2011-09-14):
Prepáčte, pani poslankyňa. Pani poslankyňa, prepáčte, prosím vás pekne. Páni poslanci, venujte, prosím vás, pozornosť rečníkovi. Ďakujem.
Danko, Andrej, predseda NR SR (2020-02-20):
Ja si ich plním a nemusíte komentovať. Faktickú poznámku, lebo vás...
Laurenčík, Milan, podpredseda NR SR (2022-06-16):
Poslednú faktickú poznámku k tomuto príspevku bude mať pán poslanec Alojz Baránik. Nech sa páči.
Bugár, Béla, podpredseda NR SR (2019-05-09):
Vážené panie poslankyne, páni poslanci, teraz pristúpime k prerokovaniu návrhu na zmeny v zložení výborov Národnej rady Slovenskej republiky . Návrh máte rozdaný v tlači 1491. Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Pristúpime teda k hlasovaniu. Nech sa páči, prezentujme sa a hlasujme. Hlasujeme o návrhoch na zmeny v zložení výborov. (Hlasovanie.) Prítomných 118 poslancov, za 117, 1 sa zdržal. Konštatujem, že návrh bol schválený. Teraz pristúpime k rokovaniu o návrhu na voľbu predsedu Výboru Národnej rady Slovenskej republiky pre financie a rozpočet , ktorý je uverejnený v tlači 1492. Kandidátom na funkciu predsedu tohto výboru je pán poslanec Róbert Puci za SMER – sociálna demokracia. Otváram rozpravu o tomto bode programu. Hlási sa niekto do rozpravy? Nie. Vyhlasujem ju za skončenú a prerušujem rokovanie o tomto bode programu. Tak ako na začiatku schôdze som povedal, aj o tomto bode budeme hlasovať zajtra o 11.00 hodine. Nasleduje teraz druhé čítanie o zákone z 27. marca 2019, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1416). Dávam teraz slovo spoločnému spravodajcovi z výboru pre kultúru a médiá pánovi poslancov Farkašovskému, nech sa páči.
Remišová, Veronika, poslankyňa NR SR (2016-05-17):
Ďakujem veľmi pekne. Ja s vami úplne súhlasím, myslím si, že do školstva, do vzdelávania a do výchovy politika nepatrí, pretože je to jedna z tém, o ktorej by sa nemalo politizovať a kde nezávisle na tom, či ste zľava, sprava, tak ide o jednu vec, a síce o to, aby sa naše deti mali čo najlepšie. A, áno, my sme navrhovali, to som nepovedala v tej rozprave, aby jednak povinnú predškolskú výchovu, minimálne rozpätie jedného roka, možno pre deti z vylúčených komunít až dvojročnú povinnú predškolskú výchovu, a zároveň Peter Pollák, ktorý pracoval s deťmi z vylúčených komunít, tak veľmi dbal práve na rozvoj aj komunitných centier, aj na zapájanie rodičov, pretože bez rodičov, dá sa to aj bez rodičov, ale je to veľmi ťažké, ak dokážeme zapojiť do toho procesu aj rodičov, viesť ich k tomu, aby sa starali, aby sa lepšie starali o svoje deti, tak ten úspech sa bude dostavovať oveľa ľahšie. Ďakujem.
Danko, Andrej, podpredseda NR SR (2024-02-09):
S reakciou poslanec Viskupič.
Galis, Dušan, poslanec NR SR (2010-12-10):
Ďakujem, pán predsedajúci. Dajte hlasovať o návrhu ako o celku s odporúčaním schváliť.
A. Belousovová, podpredsedníčka NR SR: (2007-03-21):
S reakciou na vystúpenie pána poslanca Berényiho sa s faktickou poznámkou neprihlásil nikto. Končím možnosť prihlásiť sa s faktickou poznámkou. A ďalší v rozprave vystúpi pán poslanec Abrhan, pripraví sa pán poslanec Janiš.
Počiatek, Ján, minister dopravy, výstavby a regionálneho rozvoja SR (2013-10-16):
Ďakujem za slovo. Vážený pán predsedajúci, vážené dámy, vážení páni, Dodatkový protokol CMR doplňuje Dohovor CMR s cieľom umožniť nepovinné vystavovanie nákladných listov v medzinárodnej nákladnej cestnej doprave prostredníctvom elektronickej komunikácie. Dodatkový protokol a jeho ustanovenia sú v súlade s Ústavou Slovenskej republiky a právnym poriadkom Slovenskej republiky, so záväzkami vyplývajúcimi z členstva Slovenskej republiky v Európskej únii, ako aj s platnými právnymi aktmi Európskej únie, so záväzkami prevzatými v rámci iných platných zmlúv a všeobecne uznávanými zásadami medzinárodného práva. Dodatkový protokol CMR je mnohostrannou medzinárodnou zmluvou prezidentskej povahy v zmysle čl. 7 ods. 4 Ústavy Slovenskej republiky, ktorá priamo zakladá práva alebo povinnosti fyzických osôb alebo právnických osôb, a preto sa vyžaduje pred ratifikáciou súhlas Národnej rady Slovenskej republiky. Zároveň je medzinárodnou zmluvou v zmysle čl. 7 ods. 5. Ústavy Slovenskej republiky, ktorá má po ratifikácii a vyhlásení spôsobom ustanoveným zákonom prednosť pred zákonmi Slovenskej republiky. Prezident Slovenskej republiky nemá pripomienky k Dodatkovému protokolu CMR, pričom súhlasí s pokračovaním vo vnútroštátnom schvaľovacom procese. Ďakujem za slovo, skončil som.
Bugár, Béla, podpredseda NR SR (2011-02-11):
Otváram rozpravu v rámci tohto čítania. Pýtam sa, či sa hlási niekto do rozpravy z prítomných poslancov. Konštatujem, že nie. Vyhlasujem rozpravu za skončenú. Pán spravodajca, záverečné hlasovanie.
M. Dzurinda, poslanec: (2006-10-24):
Ale chcem využiť ten čas, ktorý mám na to kľúčové, čo ešte by som mohol tak dopovedať, že, pozrite sa, ono sú naozaj témy, ja už neviem, ktorý poslanec to hovoril, ktoré nie sú ani ľavicové, ani pravicové, ani vládne, ani opozičné, a sú témy, ktoré, či sa to niekomu páči alebo nepáči bez ohľadu na to, akú máme históriu, aké sme mali pozície pred 13 – 15 a neviem koľkými rokmi, sú dôležité dnes a budú dôležité zajtra. Toto jednoducho je tak. A ja verím tomu, čomu sa hovorí národné záujmy alebo štátne záujmy. A bolo dobré, keď sme sa vedeli zjednotiť pri postoji k Európskej únii, k referendu, keď sme sa vedeli zjednotiť v pozícii, ako sa postaviť k Turecku, keď sme sa vedeli zjednotiť na podpore Chorvátov, bolo by dobré, keby sme sa vedeli zjednotiť aj na daniach, pretože to je naozaj veľmi vážna vec. A, chvalabohu, o nej aj trošku dlhšie debatujeme a diskutujeme. Ja nikomu nebudem zazlievať, ak bude chcieť zvyšovať dane. Aj zvyšovanie daní je legitímnou vecou, ale urobme to sami, urobme to naozaj legitímne zvolenou politickou reprezentáciou tohto štátu. Ďakujem pekne.
Hrnčiar, Andrej, podpredseda NR SR (2016-10-12):
Nech sa páči, pán poslanec Mihál. Nech sa páči, končím možnosť nahlásiť sa s faktickými poznámkami. Pani poslankyňa Jurinová.
Zmajkovičová, Renáta, podpredsedníčka NR SR (2014-01-30):
Pán poslanec Mičovský.
Horecký, Ján, poslanec NR SR (2024-10-02):
Ďakujem za slovo. Kolegyňa Andrea, ďakujem veľmi pekne za kvalitné vystúpenie, ako vždy dobre pripravené. Spomenula si, že nám vo viacerých profesiách už dnes chýbajú ľudia, ktorí sú podstatní pre vôbec prežitie mnohých tých práve najslabších a najzraniteľnejších, a že ďalší zvažujú svoj odchod z profesií. Ja som dnes mal stretnutie s Alianciou stredoškolákov s vysokoškolákmi práve v čase, keď tu v tejto snemovni sa riešili tričká, tak ako sa predtým riešili nálepky, a s týmito študentmi som hovoril aj o prieskume, ktorý urobili s 15-tisíc respondentmi stredo- a vysokoškolákmi. Viac ako polovica z nich nielenže plánuje štúdium v zahraničí, ale aj ostať v zahraničí. Dôvody, medzi ktoré uvádzajú, je, že jednoducho podmienky pre život v tejto krajine, perspektíva ďalšieho vývoja je veľmi negatívna. Je mi to obzvlášť ľúto aj pri tomto takzvanom konsolidačnom balíčku, ktorý naozaj je nevraživý voči ľuďom, je taký aritmetický, jednoduchý, ľahko sa to napočíta na strane príjmov a mám pocit, že je taký naozaj socialistický v tom zmysle, že vybrať 2,7 mld. a potom milostivo tú jednu miliardu rozdávať. Ale mladí ľudia nechcú almužnu, mladí ľudia nechcú byť odkázaní na sociálne dávky. Bol som na noci vedy, tak ako chodievam každý rok na noc výskumníkov, a tam sú organizácie, ktoré sa venujú mladým talentom. Vedci, ktorí sú zapálení pre svoju prácu, sú to neziskové organizácie, ktoré sú najlepšou nádejou Slovenska pre hospodárstvo s vyššou pridanou hodnotou a vyššiu kvalitu života. A mám pocit, že vláda ide presne opačným smerom.
Dubačová, Viera, poslankyňa NR SR (2016-06-16):
Ďakujem. Milí kolegovia sediaci, stojaci tvárou ku mne aj chrbtom ku mne, všetci moji vážení kolegovia a kolegyne... (Prerušenie vystúpenia predsedajúcim.)
Nicholsonová, Lucia, podpredsedníčka NR SR (2016-04-27):
Ďakujeme pekne pánovi poslancovi. Na vaše vystúpenie sa prihlásili dvaja páni poslanci s faktickou. Nech sa páči, pán poslanec Pčolinský, máte slovo.
M. Hort, podpredseda NR SR: (2008-10-24):
A teraz dávam slovo spoločnému spravodajcovi, predsedovi výboru pre verejnú správu a regionálny rozvoj poslancovi Tiborovi Cabajovi, aby informoval Národnú radu Slovenskej republiky o výsledku rokovania výborov o tomto návrhu zákona, aby ho odôvodnil, aj ako návrh a stanovisko gestorského výboru. Nech sa páči.
Bugár, Béla, podpredseda NR SR (2019-01-31):
Ja neviem kto, ako ja nie som právnik, ale ja dcérske spoločnosti poznám, ale dobre (vyslovené s pobavením). Dobre. Nikto (reakcia z pléna), radšej to nebudem ani do mikrofónu hovoriť, egreš. Takže na vystúpenie pána poslanca s faktickou nikto. Vyhlasujem rozpravu v rámci tretieho čítania za skončenú. Pán spravodajca, nech sa páči, máte slovo.
Dostál, Ondrej, poslanec NR SR (2018-09-17):
Vážený pán podpredseda Národnej rady, vážené kolegyne, kolegovia, dovoľte, aby som stručne uviedol návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Tento návrh predkladajú na rokovanie Národnej rady poslanci Ondrej Dostál, Peter Osuský, Martin Klus, Lucia Ďuriš Nicholsonová a Milan Laurenčík. Cieľom predkladaného návrhu novely zákona o obecnom zriadení je prehĺbiť demokratické princípy v činnosti samosprávy a dosiahnuť vyváženejší vzťah medzi starostami alebo primátormi na jednej strane a obecnými alebo mestskými a miestnymi zastupiteľstvami na strane druhej a to vo vzťahu k rokovaniu obecných zastupiteľstiev. Dobrý zákon o obecnom zriadení by mal dbať na vyváženú rolu orgánov samosprávy pri správe vecí verejných na miestnej úrovni a vytvárať podmienky pre demokratický chod a transparentné fungovanie samosprávy. Predkladaná novela prináša najmä nasledovné zmeny: Zverejňovanie nielen návrhu programu zastupiteľstva, ale aj navrhovaných uznesení a materiálov. Zabezpečenie zverejňovania poslaneckých návrhov uznesení a materiálov na rokovanie zastupiteľstva, zaraďovanie bodov programu schválených zastupiteľstvom alebo navrhnutých poslancami a komisiami do návrhu programu zastupiteľstva. Nevyžadovanie zvýšeného kvóra nadpolovičnú väčšinu všetkých poslancov zastupiteľstva na akúkoľvek zmenu návrhu programu zastupiteľstva, ale iba na jeho dopĺňanie, a znovuzavedenie povinnosti starostu zvolať nové zasadnutie zastupiteľstva, ktoré sa stalo neuznášaniaschopným. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. A viac o jeho obsahu by som rád povedal v rozprave, do ktorej sa týmto hlásim ako prvý.
Ďuriš Nicholsonová, Lucia, podpredsedníčka NR SR (2018-05-29):
Šesť faktických poznámok na vaše vystúpenie. Končím možnosť prihlásiť sa s faktickou. Pán poslanec Mazurek.
Bugár, Béla, podpredseda NR SR (2010-08-10):
Ďalej v rozprave vystúpi pán poslanec Paška, stráca poradie. Pán poslanec Ondruš, nech sa páči, máte slovo.
P. Hrušovský, podpredseda NR SR: (2002-05-15):
(Hlasovanie.) 99 prítomných, 98 za návrh, 1 nehlasoval. Návrh sme schválili. Ďakujem, pán poslanec. Teraz poprosím pána poslanca Ivanka, aby ako poverený člen výboru uvádzal hlasovanie o návrhu zákona, ktorým sa mení a dopĺňa zákon 99/1963 Z. z. Občiansky súdny poriadok v znení neskorších predpisov . Pán poslanec Ivanko. A. Ivanko, poslanec: Áno, ďakujem. Pán predsedajúci, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí vládny návrh zákona prerokovať v druhom čítaní. Prosím, dajte hlasovať o tomto mojom návrhu.
Danko, Andrej, predseda NR SR (2019-03-26):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Petrovi Kresákovi. Nech sa páči, pán poslanec.
Bugár, Béla, podpredseda NR SR (2016-10-19):
Pán poslanec Pčolinský ako jediný chce reagovať, vtipne, dúfam. Nech sa páči.
P. Paška, predseda NR SR: (2006-12-12):
(Hlasovanie.) 148 prítomných, 64 za, 78 proti, 6 sa zdržalo. Ani tento bod sme neprijali. Ďalej.
Blanár, Juraj, podpredseda NR SR (2022-12-19):
Takže to bolo vystúpenie pána poslanca, ktorý bol písomne prihlásený, aj s jeho pozmeňujúcim návrhom. Dávam teraz možnosť prihlásiť sa ústne do rozpravy. Evidujem pána spravodajcu ako jediného, ak nikto viac, uzatváram možnosť ústne sa prihlásiť. Pán spravodajca, nech sa páči, máte slovo.
Ledecký, Vladimír, poslanec NR SR (2024-02-28):
Ďakujem pekne. Ja chcem poďakovať za odbornú rozpravu, ktorú tu viedla pani poslankyňa Jurík, a končila tým, že to nie je víťazstvo PS alebo opozície, ale že to je víťazstvo všetkých žien na Slovensku. Ja si myslím, že je to víťazstvo celej spoločnosti Slovenska, lebo každá žena má aj otca a má aj brata a má aj iných súrodencov, ktorí určite každú traumu, čo v tej rodine zažijú, tak sa prenáša aj na ostatných. Čiže áno, mali by sme robiť všetko pre to, aby tie zákony, ktoré tuná prijímali, boli v prospech ľudí na Slovensku. Ale nedeje sa to tak a táto koalícia si valcuje ďalej. Včera sme schvaľovali 40, 40 zákonov a všetky boli opozičné a nula opozičných zákonov bolo schválených. A ja neverím a ja neverím, že tam nebol jeden, ktorý, ktorý bol, ktorý by bolo dobré podporiť. A, práve naopak, ja keď vidím, ako opravujete túto novelu, čo, ktorú ste pred týždňom pokazili, a to agresívne správanie poslanca Glücka, ktorý to obhajoval argumentami, za ktoré sa určite už teraz hanbí, a potom si posadíte tuná poslanca Glücka za spravodajcu, keď zase idete opravovať niečo, čo on agresívne presadzoval a teraz to idete meniť, a tu ho vystavíte, aby sa vyškieral na nás všetkých. Tak ja naozaj neverím, že veci, ktoré robíte, myslíte vážne a že len hráte tie svoje hry a oslobodzujete tých svojich kumpánov. Aj toto, aj toto, čo teraz robíte, verím, že to má nejaký iný zmysel, ako verejne o tom hovoríte. Ďakujem.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 144, za 45, proti 12, zdržalo sa 87. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia ITP za rok 2018, tlač 1306. Dávam slovo poverenému členovi tohto výboru poslancovi Petrovi Šucovi a prosím ho, aby hlasovanie uviedol. (Hlasovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2018 , tlač 1306.)
A. Belousovová, podpredsedníčka NR SR: (2007-03-23):
Takže dovidenia a prajem všetkým šťastnú cestu domov. (Prerušenie rokovania o 13.58 hodine.)
Kremský, Peter, poslanec NR SR (2023-02-09):
Ďakujem veľmi pekne. Ja som sa len veľmi pobavil, kolega Marián Viskupič, na tom, že ste jediná nepopulistická strana. Ja chcem pripomenúť len dva fakty úplne populistické, ktoré ste presadili do zákona o dani z osobitnej stavby v decembri tesne pred Vianocami a podmienili ste tým schválenie štátneho rozpočtu, a to je zrušenie koncesionárskych poplatkov, ktoré bude štát stáť 80 mil. eur ročne, a úprava správnych poplatkov za autá, ktoré, ktoré bude stáť štát 30 mil. eur ročne. Čiže ak tu niekto hovorí o populizme, tak vy ste si ho plnými dúškami už užívali pred Vianocami a myslím si, že poučovať nás tu všetkých ostatných, akí sme všetci populistickí a vy ste tí jediní správni a rozumní, to je také typicky saskárske, ale už by ste s tým mohli prestať, lebo už to je naozaj obohratá pesnička, už sa na tom len všetci smejeme. (Potlesk.)
Šimečka, Michal, podpredseda NR SR (2024-06-19):
Ďakujem. Pán poslanec Pročko reakcia na faktické.
Gašpar, Tibor, podpredseda NR SR (2024-10-23):
Ďakujem. Na vaše vystúpenie jedna faktická poznámka. Pani poslankyňa Števulová, nech sa páči, máte slovo.
Grendel, Gábor, podpredseda NR SR (2022-04-27):
S reakciou na faktické poznámky pán poslanec Urban.
M. Číž, podpredseda NR SR: (2008-05-14):
Chcete reagovať, pán Kahanec? Áno. Zapnite mikrofón pánovi Kahancovi.
Hlina, Alojz, poslanec NR SR (2015-03-24):
Ďakujem veľmi pekne. Vážený pán predsedajúci, veľmi krátko budem hovoriť. Som rád teda, že aj pán Štefan Kuffa, u ktorého som sa toho bál, uznal, že niekedy nie je problém sa k niečomu vrátiť a niečo aktualizovať, tak by som to diplomaticky povedal. A toto je asi naozaj vec, ktorá nás čaká a neminie, pokiaľ to myslíme úprimne. A len takú drobnú poznámku poviem. Si, kolega, spomínal, že v tom určitom sa teda už ťažko hľadá práca. Ale my môžeme povedať aj inú vec, že môže tá žena neskôr začať rodiť, hej. Ja nechcem ísť naozaj do extrému. Sa niekde v niektorých komunitách rodí už od 14 rokov veku, hej. Ale presne za to sa to posúva, hej. Niekde to prvé dieťa prichádza v nejakom veku 24, 25, 26 rokov, niekedy ešte neskôr, čo už tiež nie je správne. Čiže už vtedy môže mať dávno, by som povedal, tá žena odrobených tých 5 rokov. Toto tým chcem povedať, hej, že ako môže tých 5 rokov ona odrobiť po, hej, jej prvom dieťati, tak ich môže prípadne mať už odrobených už aj predtým, ako mala prvé dieťa, hej. Čiže je to naozaj návrh, ktorý podľa mňa je v poriadku a som rád, aj kolega Štefan Kuffa, že sme sa neškriepili na nejakom ideologickom spore. Ja nemám problém v tomto s ideologickým sporom, hej, ja mám problém v tom, že je to nastavené zle a nezvládneme to a spôsobí nám to chaos aj vo vedomí spoločnosti, ľudí bude hrozne to iritovať, bude keď tie prípady nabehnú, uvidíte, bude to peklo, hej, proste tých prípadov bude veľa, hej, a tá klíma v spoločnosti bude zlá. Takže ja len na to upozorňujem. Ďakujem.
Laurenčík, Milan, podpredseda NR SR (2021-06-30):
Poslednú faktickú poznámku má pani poslankyňa Denisa Saková, nech sa páči.
Glváč, Martin, podpredseda NR SR (2017-03-23):
Ďakujem. Pýtam sa, či sa chce do rozpravy prihlásiť niekto ústne. Ukončujem možnosť prihlásenia sa. Jedna pani poslankyňa. Nech sa páči, pani poslankyňa Grausová.
Laššáková, Jana, podpredsedníčka NR SR (2014-11-10):
Chcete reagovať, pán poslanec? Áno, nech sa páči, máte slovo.
Pellegrini, Peter, predseda NR SR (2023-12-14):
Pán poslanec, ešte raz, procedurálny návrh má svoje náležitosti a má sa dotýkať vecí, ktorých sa dotýkať má. Tie vaše procedurálne návrhy, o nich sa hlasovať... nemôžem dať, pretože sme hlasovali o iných veciach. A ešte pán poslanec Krúpa. Pán poslanec Pročko, ja už vám potom neudelím slovo, pokiaľ nejde o procedurálny návrh. Pán poslanec Krúpa, aj vy, prosím, naozaj skúste dať alebo keď chcete, tak prídite sem povedať niečo, ale ak chcete využívať procedúru k procedurálnemu návrhu na prejavovanie svojich názorov, tak ja vám zakaždým to slovo vypnem, pretože tak to hovorí rokovací poriadok. Takže chcete procedurálny návrh alebo chcete sa niečo rozprávať?
P. Paška, predseda NR SR: (2008-04-01):
(Hlasovanie.) 136 prítomných, 132 za, 2 sa zdržali, 2 nehlasovali. Konštatujem, že Národná rada schválila návrh uznesenia k návrhu na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v rámci projektu Medzinárodného kurzu pre štábnych dôstojníkov. Kolegyne, kolegovia, ďakujem pekne. Odhlasovali sme prerokované body z programu a budeme po krátkej prestávke o 17.20 hodine pokračovať v prerušenej rozprave k vládnemu návrhu zákona o výchove a vzdelávaní (školský zákon) a o zmene a doplnení niektorých zákonov . Ďakujem pekne. Dámy a páni, ešte chcem využiť krátku prestávku, aby som vás informoval aj na návrh kolegu pána poslanca Bastrnáka, že zajtra by sme mali prerokovať ráno dva body programu a potom pokračovať v prerušenej rozprave. Dávam návrh, či je všeobecný súhlas, aby sme nehlasovali zajtra o 11.00 hodine, ale až potom o 17.00 hodine o všetkých prerokovaných bodoch. Je s tým všeobecný súhlas? Áno. Dobre, ďakujem pekne. To znamená, pôjdeme podľa programu, ale hlasovať o 11.00 hodine nebudeme, ale až o 17.00 hodine. Ďakujem pekne. (Prestávka.) (Po prestávke.)
Pellegrini, Peter, predseda NR SR (2015-12-02):
Vážené panie poslankyne, páni poslanci, máme výsledky, víťazom sa stáva... (Povedané so smiechom a smiech v sále.) Poprosím povereného overovateľa, aby nám oznámil výsledky tajného hlasovania. Najskôr poprosím o výsledky pri voľbe na voľbu kandidátov na sudcov Ústavného súdu. Nech sa páči, pani poslankyňa.
Blanár, Juraj, podpredseda NR SR (2021-05-10):
Vážené panie poslankyne, páni poslanci, budeme pokračovať v popoludňajšom rokovaní 29. schôdze Národnej rady Slovenskej republiky v prerušenej rozprave o návrhu skupiny poslancov na vyslovenie nedôvery členovi vlády Márii Kolíkovej, poverenej riadením ministerstva spravodlivosti, pod parlamentnou tlačou 528. Vidím, že pán predkladateľ, pán poslanec Ladislav Kamenický, už zaujal svoje miesto pre navrhovateľov. A teraz by som poprosil pána spoločného spravodajcu z ústavnoprávneho výboru, pána poslanca Juraja Šeligu, aby rovnako zaujal svoje miesto. Vidím, že obaja už sú na svojom mieste. Na dopoludňajšie vystúpenie pani ministerky spravodlivosti sú s faktickými poznámkami prihlásení ešte páni poslanci, ktorí budú pokračovať vo svojich vystúpeniach s faktickými poznámkami. Ďalší v poradí je pán poslanec Marián Saloň. Avšak chcel by som poprosiť pani ministerku spravodlivosti, ak sa niekde nachádza, že už mám takú informáciu, že by mala za chvíľočku prísť, aby mohla na vystúpenie reagovať. Ak pán kolega Šeliga ma informuje, že už pani ministerka prichádza do sály, tak chvíľočku môžeme počkať. Pán poslanec Saloň, počkáte chvíľočku?
Glváč, Martin, podpredseda NR SR (2018-11-27):
S reakciou pán poslanec Dostál.
Bugár, Béla, podpredseda NR SR (2011-05-27):
Prerušujem rokovanie o tomto bode programu. Pristúpime teraz k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 355). Dávam teraz slovo pánovi poslancovi Ľubomírovi Petrákovi, aby za skupinu poslancov návrh zákona odôvodnil.
Jarjabek, Dušan, poslanec NR SR (2017-04-06):
Ďakujem pekne. Vážený pán poslanec Blaha, mne sa to páčilo, lebo to je pohľad človeka zvonku, to je pohľad človeka, ktorý nie je vo výbore, ktorý nedochádza do priamej konfrontácie s tými nezmyslenými informáciami, ktoré tuná nám práve predvádza táto pani v tom červenom, pani Blahová. A apelovať na pani Blahovú je v tomto prípade, pán kolega, úplne zbytočné, preto, lebo pani Blahová si tam lebedí vo svojej rozsochatosti, vo svojej politickej rozsochatosti a má pocit, že zbiera politické body na deťoch, na zneužívaných deťoch a vôbec na zneužívaní celej tejto veľmi smutnej témy, ktorá je smutná pre nás všetkých, a si myslím, že najviac pre pána ministra. Je to naozaj nehorázne takýmto spôsobom sa postaviť k tomuto problému so všetkými tými informáciami, ktoré určite pani Blahová má a ktoré zneužíva doslova a do písmena, zneužíva a zavádza tento parlament, klame v priamom prenose a má pocit, že to je všetko kvôli tej poondiatej politike, ktorú tuná predstavuje, je to všetko preto, aby zbierala politické body, tu vôbec nejde o nejakú kauzu nejakého, nejakého zariadenia, tu ide len o to, aby sa zviditeľnila, aby v budúcich voľbách na základe tohto všetkého mala nejaké politické body. (Reakcia z pléna a prerušenie vystúpenia predsedajúcim.)
Cigániková, Jana, poslankyňa NR SR (2017-03-28):
Ďakujem pekne. V prvom rade, pán kolega, tak ako spomenuli tuto vedľa mňa kolegovia, vravíte, nesedí tu dosť opozičných poslancov, no áno, on je to koaličný návrh, pozrite sa, prosím, do vlastných radov, koľko vás tam je. Vravíte o neznalosti ústavného práva, keď, keď hovoríme o tom, že koaličný návrh nie je v poriadku, že Mečiarove amnestie je možné a dokonca je treba ich zrušiť a dokonca že Budajov návrh je v poriadku. Hovoríte, že nepoznáme ústavné právo. Prosím vás pekne, toto isté hovorí 26 právnikov našich slovenských špičiek, to je najlepšie, čo máme na Slovensku, medzi nimi ústavní právnici. Oni, prosím vás pekne, tiež nepoznajú ústavné právo? Hovoríte, že každý má svoje argumenty, každý si ide svoje, no viete, ja som sa snažila mať aj vaše, ja som si to naozaj poctivo spísala, spísala som si históriu, spísala som si vaše argumenty pre váš koaličný návrh, argumenty pre Budajov a jediné, čo ste urobili, je, že ste to vysmiali a ani ste to nepočúvali. Pritom tá snaha bola úprimná a bola úprimná preto, lebo je aj úprimný záujem urobiť správne rozhodnutie. Hovoríte, že ste tu bol celú dobu, čo veľmi oceňujem, lebo tým sa veľmi líšite od väčšiny vášho klubu, a hovoríte o tom, že tu boli vedomé a účelové klamstvá použité, toto hovoríte veľmi často. Chcem povedať, že aj keby to tak bolo, aj keby niektoré z tých vecí tak boli klamstvami, myslím, si, že bolo použitých veľmi veľa relevantných argumentov a relevantných obáv, a bolo by rozumenejšie namiesto obviňovania zodpovedať, lebo to sa ešte nikto z vás nepokúsil. Hovoríte, že Kováč bol vzorná žiarivá ikona, toto nie je o Kováčovi. Váš argument je: veď aj oni. A toto je o Mečiarovi a o tom, že amnestoval sám seba, o veľkej, veľkej nespravodlivosti. A tiež nepovedali ste, ako budete hlasovať, ja by som to rada vedela. Ďakujem.
Hrušovský, Pavol, podpredseda NR SR (2011-09-14):
Pán poslanec Solymos. (Potlesk. Ruch v sále.) Nech sa páči, idete už v stredu, nie v utorok. Pán minister, vy chcete vystúpiť? Nech sa páči, pán poslanec Solymos.
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 77, zdržal sa 1, nehlasoval 1. Konštatujem, že návrh sme schválili. Prosím teraz pána poslanca Novotného, aby uviedol hlasovania k vládnemu návrhu zákona o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov (tlač 1256).
Taraba, Tomáš, podpredseda vlády SR a minister životného prostredia SR (2024-04-30):
Ďakujem pekne. Veď, pán Dostál, aj pani Stohlová, práve preto v tom zákone sú spomenuté vnadiská, lebo dávame tomu určitú váhu. Keby sme nedávali tomu váhu alebo nepočúvali, že je to definované ako možný problém, preto aj keď budeme dávať ešte pozmeňujúci návrh, tak chceme do toho vtiahnuť zodpovednosť aj poľovníckych združení, ak niekde oni majú vnadiská, aby počas mimoriadnej situácie boli nútení túto záležitosť oveľa viac eliminovať. Takže toto nikto nespochybňuje, preto, preto nerozumiem úplne, že vlastne v čom je, raz je kritika, že vlastne či sme to tam dali, či to tam, je vlastne problém, že to tam je, tak proste ten návrh je komplexne tak, jak je. Druhú vec, ja sa netajím úplne od prvého začiatku, že ja týmto návrhom zákona, áno, som chcel vtiahnuť aj opozíciu, ktorá dovtedy hovorila, že nič netreba robiť, nič netreba riešiť, medvede nie sú problém, vlastne problém sú ľudia, že si dovolia ísť do zóny, kde sú medvede. A ja som, áno, rád, že KDH to pochopilo, reagovali na to, prišli s návrhom zákona, ktorý nazvali o veľkých šelmách, tým, samozrejme, že teraz im môžete obúchavať o hlavu, že sú tam vlastne pod veľkými šelmami aj vlky, aj, neviem, rysy a podobne. Ja s tým návrhom zákona, s ktorým som išiel, bol vždy o medveďovi a nemám žiaden problém, aby zábezpeka bola, že to je len o medveďovi. V tomto zákone je dané, že mimoriadnu situáciu k danému konkrétnemu prípadu vyhlasuje vláda, okresný úrad to spravuje, ale môj pohľad na toto, ja som nikdy neriešil inú vec ako medveďa, pretože napríklad pri vlkovi, ktorý nemá tú formu stráženia, to vieme riešiť aj úplne inou... (Prerušenie vystúpenia časomerom.)
Pročko, Jozef, poslanec NR SR (2021-02-04):
Veľmo sa mi páči, nahám to tak, lebo keby som to nenahau, tak by som išou dakde inde. Mne sa strašne páči vaša detviančina, pán Suja. Ja som si nerobil srandu, ja som povedal, chlapci z, teda poprosil som ĽSNS, a keďže ešte nikde neoficiálne nebolo, že ste nezávislí, tak sa vám ospravedlňujem, keď som vás urazil, že ste ĽSNS. Ja si pamätám, že ste ešte pred mesiacom alebo pred dvomi hrdo vykrikovali, že ste ĽSNS, potom sa tam Mazurek rozplakal, že už nie je ĽSNS, potom ste sa rozplakali vy, takže ja sa vám ospravedlňujem, keď som to nevedel, že vy nie ste ĽSNS, ak vás to urazilo. Ale poprosil som vás, ja som vás prosil o niečom inom. Ja som vás prosil, ja som teda prosil o to, aby ste podporili tento zákon. A keď (povedané s pobavením) vás toto urazilo, viete, ja, pán Suja, na vašu inteligenciu nebudem narážať, pretože ako nikdy sa neponížim k tejto, k tomuto a nebudem vás urážať, tak ako urážate vy všetci. A či ste už ĽSNS, alebo nie ste ĽSNS, či ste pravá strana, ľavá strana, ja vás prosím ako človek, aby ste podporili tento zákon. Ďakujem veľmi pekne.
Grendel, Gábor, podpredseda NR SR (2022-09-20):
Ďakujem pekne, evidujeme. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dominikovi Drdulovi.
Krajniak, Milan, poslanec NR SR (2017-05-18):
Pán poslanec Kéry, choďte o tom porozprávať tým živnostníkom, ktorí boli okradnutí pri kauze Váhostav, choďte im o tom porozprávať, ako sa staráte o ich sociálne istoty. Choďte porozprávať tým ľuďom, ktorí dlžia nebankovým spoločnostiam peniaze a prichádzajú o domy kvôli exekúciám, choďte im o tom porozprávať a opýtajte sa ich, že čo si myslia o vašej sociálnej politike. Lebo pre pána Širokého na oddlženie ste peniaze mali ako tento štát, pre ľudí ste ich doteraz nenašli. Čo sa týka pána poslanca Baránika, ja vám poviem iba jeden jediný príklad, spoločnosť KIA dáva na platy zamestnancov 25 % z toho, čo táto firma získa a utŕži ako produkciu za svoju výrobu. To považujem absolútne za neprimerané. Už len keď si to porovnáte dajme tomu s Volkswagenom, dokonca aj Peugeotom keď si to porovnáte, tak je to úplne neprimeraná suma. A myslím si, že je našou úlohou nie chrániť tohto zamestnávateľa, ktorý nepochybne produkuje automobily na Slovensku s dostatočnou pridanou hodnotou, aby to preňho bolo ziskové, ale snažiť sa zastať tých ľudí, aby mali čo najvyššie platy. Či chceme, alebo nechceme, väčšina ľudí vždycky bude žiť zo svojej mzdy. A myslím si, že by sme sa ich mali zastať, lebo sú nepochybne v oveľa slabšej pozícii, ako je veľký nadnárodný zamestnávateľ. A keďže oni sa nemôžu brániť voči tomu veľkému nadnárodnému zamestnávateľovi sami, jediný, kto môže robiť protiváhu a držať nejakú rovnováhu, je štát, je vláda alebo parlament. Preto by sme to mali robiť a trpezlivo tú rovnováhu hľadať.
Laurenčík, Milan, podpredseda NR SR (2020-07-10):
Reakcie na vaše faktické poznámky nebudú, pretože tu nemáme predrečníka. Ďalšia písomne prihlásená do rozpravy je pani poslankyňa Alexandra Pivková. Nech sa páči, máte slovo.